Lav et referat af nedenstående tekst:

Tekst:
Restaurantbesøg med journalister, en værtshusomgang og en dyr middag med en erhvervsmand. Alt sammen betalt med Rasmus Prehns ministerkort, stik mod reglerne. Fødevareministeren er havnet i et regulært stormvejr, efter det er kommet frem, at han har brugt ministeriets pengekasse som kassekredit, ligesom han har skrevet et forkert navn på et bilag. Her skrev Rasmus Prehn, at han spiste frokost med TV2 Nords Søren Wormslev i juni 2020. Men det passer ganske enkelt ikke, har Rasmus Prehn efterfølgende indrømmet. Derfor måtte den nordjyske minister stå skoleret torsdag eftermiddag, da blandt andre Venstres nordjyske folketingsmedlem, Torsten Schack Pedersen, havde kaldt ham i samråd. Se interview med Rasmus Prehn her: Her lagde Rasmus Prehn sig fladt ned og kaldte bilagssagen for 'pinlig' og 'ærgerlig' - Jeg har begået fejl, dybt beklagelige fejl. Jeg er meget flov, sagde han på samrådet. - Smukt, det er det bestemt ikke. Ifølge Ekstra Bladet har Rasmus Prehn i mindst seks tilfælde spist middage med blandt andre journalister og efterfølgende tørret regningen af på skatteborgerne ved at betale med sit ministerkort. Betalte drikkepenge med ministerkortet Da Frihedsbrevet og Ekstra Bladet afslørede Prehns middage, skyndte han sig på bagkant at betale middagsregningerne tilbage af egen lomme. - Jeg har brugt mit statslige kreditkort til middage og efterfølgende betalt beløbet tilbage. Det er selvfølgelig noget rod. Staten skal ikke agerere kassekredit på den måde, sagde han. Han erkendte samtidig, at han - stik mod reglerne - har betalt drikkepenge med ministerkortet. - Jeg har i visse tilfælde betalt drikkepenge med mit statslige kreditkort. Det må man ikke. - Det er pinligt. Det er dumt. Jeg har mildest talt haft hovedet under armen, sagde han. Både Venstre, Dansk Folkeparti, Konservative og Enhedslisten var dog ikke tilfredse med Prehns undskyldning. De insisterede på at vide, hvem Rasmus Prehn spiste frokost med i juni 2020, når det nu ikke var Søren Wormslev. Mediejurist Oluf Jørgensen har nemlig vurderet, at frokosten med det forkerte navn på billaget er omfattet af aktindsigt. Nægter fortsat at afsløre navnet Men Rasmus Prehn nægter fortsat at afsløre navnet. - Det ønsker jeg ikke at svare på. Årsagen er ganske simpel. Jeg ønsker ikke, at de journalister, jeg har mødtes med, skal udsættes for en mediestorm, blot fordi jeg har begået en fejl, sagde Rasmus Prehn. - Jeg kan se, at den journalist, hvis navn har været fremme, er blevet hængt ud på sociale medier, hvor de ønsker den pågældende fyret. Det vil jeg ikke udsætte flere for, siger han. Det er kommet frem, at Rasmus Prehn i to tilfælde har brugt sit ministerkort til at betale middage med B.T.s debatredaktør.

Referat:
En betændt bilagssag presser nu Rasmus Prehn (S) så meget, at flere partier stiller spørgsmålstegn ved tilliden til ham som minister.